CELEX: 62016TN0167
Language: da
Date: 2016-04-19 00:00:00
Title: Sag T-167/16: Sag anlagt den 19. april 2016 – Polen mod Kommissionen

4.7.2016   
            
            
               DA
            
            
               Den Europæiske Unions Tidende
            
            
               C 243/34
            
         Sag anlagt den 19. april 2016 – Polen mod Kommissionen
   (Sag T-167/16)
   (2016/C 243/37)
   Processprog: polsk
   
      Parter
   
   
      Sagsøger: Republikken Polen (ved B. Majczyna, som befuldmægtiget)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens gennemførelsesafgørelse (EU) 2016/180 af 9. februar 2016 om ændring af bilaget til gennemførelsesafgørelse 2014/709/EU om dyresundhedsmæssige foranstaltninger til bekæmpelse af afrikansk svinepest i visse medlemsstater for så vidt angår oplysningerne om Estland, Litauen og Polen (EUT L 35, s. 12) annulleres, for så vidt som del II af bilaget til afgørelse 2014/709/EU omfatter kommunen Czyże, resten af kommunen Zabłudów, kommunen Hajnówka og byen Hajnówka.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat tre anbringender.
   
               1.
            
            
               Første anbringende om en tilsidesættelse af proportionalitetsprincippet, idet Kommissionen ikke har overholdt kravet om, at de anfægtede foranstaltninger skal være nødvendige for at opnå de tilstræbte formål, kravet om at foranstaltningerne skal være egnede til at virkeliggøre disse formål, og kravet om forholdsmæssighed stricto sensu.
            
         
               2.
            
            
               Andet anbringende om en tilsidesættelse af væsentlige formforskrifter foreskrevet ved Europa-Parlamentets og Rådets forordning (EU) nr. 182/2011 af 16. februar 2011 om de generelle regler og principper for, hvordan medlemsstaterne skal kontrollere Kommissionens udøvelse af gennemførelsesbeføjelser (EUT L 55, s. 13) og ved forretningsordenen for Den Stående Komité for Planter, Dyr, Fødevarer og Foder.
            
         
               3.
            
            
               Tredje anbringende om en tilsidesættelse af pligten til at begrunde den anfægtede afgørelse.